
	Παρουσίαση του μυθιστορήματος

της Μαρίας Μενοίκου Σιφνιάδου

Αρχάγγελος

στο Σπίτι της Κύπρου
	[image: image1.jpg]





Την Τρίτη 29 Σεπτεμβρίου 2015 και ώρα 20:00 στο Σπίτι της Κύπρου, Ξενοφώντος 2Α, Σύνταγμα, θα  πραγματοποιηθεί η παρουσίαση του μυθιστορήματος της Μαρίας Μενοίκου Σιφνιάδου Αρχάγγελος.


Χαιρετισμό στην εκδήλωση θα απευθύνει ο Πρέσβης της Κυπριακής Δημοκρατίας κ. Κυριάκος Κενεβέζος.   Το βιβλίο θα παρουσιάσει η συγγραφέας και αποσπάσματα από το βιβλίο θα διαβάσει η ηθοποιός Εβελίνα Αραπίδη.
Η Μαρία Μενοίκου γεννήθηκε στην Νέα Υόρκη από Κύπριους γονείς και μεγάλωσε στην Κερύνεια μέχρι το 1974, όταν κυνηγημένη από την Τουρκική εισβολή ξαναγυρίζει στην Αμερική. Σπούδασε στο Πανεπιστήμιο Ηunter της Νέας Υόρκης όπου πρωτοστάτησε σε διαδηλώσεις και εκδηλώσεις για το Κυπριακό και εργάστηκε επί χρόνια στο γραφείο Τύπου της Κυπριακής Αντιπροσωπείας στον ΟΗΕ. Σήμερα, μετά από καριέρα στην έρευνα για Υπηρεσίες Υγείας σε Αμερικανικές εταιρίες, ζει στην Νέα Υερσέη με τον σύζυγό της. Το μυθιστόρημα Αρχάγγελος, είναι το πρώτο της βιβλίο. Παρακολουθήστε το blog της www.writercooksgreek.blogspot.com
Αρχάγγελος, το πρώτο μυθιστόρημα  της Μαρίας Μενοίκου Σιφνιάδου, από την Κερύνεια, που κυκλοφορεί διαδικτυακά (Amazon). Μία συναρπαστική ιστορία εμπνευσμένη από την κλοπή των ψηφιδωτών της Παναγίας Κανακαριάς από την τουρκοκατεχόμενη  Λυθράγκωμη της Κύπρου, που διέπει τον Χρόνο και τον Τόπο, με την Αμερικανίδα γκαλερίστα Τζουλιάνα Πετρέσκου να πωλεί τα κλεμμένα ψηφιδωτά  σε πλούσια Αμερικανίδα στην Ουάσιγκτον, με παρασκήνιο την Τουρκική εισβολή στην Κύπρο. Το βιβλίο παρουσιάστηκε  τον Φεβρουάριο του 2015 στη Λευκωσία από τον Δήμο Κερύνειας.  Στις Η.Π.Α. όπου το βιβλίο έχει μεγάλη απήχηση παρουσιάστηκε σε πολλές εκδηλώσεις με πιο πρόσφατη αυτήν της  Ουάσιγκτον που οργανώθηκε στο πλαίσιο του Συνεδρίου της Παγκόσμιας Συντονιστικής Επιτροπής Κυπριακού Αγώνα  (ΠΣΕΚΑ). 

